### Beslutninger:

Mille Mathiasen med bemærkning, at byrådet i sit møde den 25. maj 2022 har vedtaget Magistratens indstilling i overensstemmelse med erklæring fra Økonomiudvalget af 18. maj 2022.

Sagen blev behandlet sammen med sagerne 12 til 15 og 17 til 19.

### Resume

Programmet omfatter 1) ledelsesinformation til [adresse], 2) Fælleskommunalt Ledelsesinformationssystem (FLIS) og 3) datakvalitetsprojekter til sikring af korrekt dataregistrering.

[adresse] i Tal har i 2021 fået nyt design og der er tilføjet 21 nye analyser. Besøgsstatistikken viser en markant stigning i de årlige sidevisninger, der er steget til 800.478 i 2021 fra 215.846 i 2020, 33.946 i 2019 og 24.155 i 2018.

FLIS i 2021 er i en fortsat konsolideringsproces, hvor nøgletal nu samstemt på tværs af den kommunale og statslige sektor på flere fagområder. Endvidere er den grundlæggende datamodel videreudviklet og implementeret på flere fagområder.

Datakvalitet i 2021 har omfattet 9 projekter til sikring af korrekt dataregistrering, som har fundet og rettet 4.435 fejl i data, hvilket giver en beregnet[1] gevinst for 2021 på 39,6 mio. kr.

Efter finansiering af de ufinansierede udgifter i programmet er nettogevinsten på 33,4 mio. kr., heraf udmøntes 16 mio. kr. i den supplerende regnskabsindstilling til områder prioriteret i budgetaftalen og det indstilles at de resterende gevinster bidrager til at konsolidere den kommunale økonomi, så råderummet i kommende budgetter bliver større, end det ellers ville have været. [1] Omfatter realiserede gevinster, fx hjemtaget statsrefusion, moms eller opkrævet mellemkommunal betaling, og fremtidige gevinster, hvor varige, årlige gevinster fra fx udligning dog kun medtages i 5 år.

### Beslutningspunkter

Det indstilles:

At 1) afrapporteringen på programmet ’Datakvalitet og ledelsesinformation i 2021’ og nettogevinsten på 33,4 mio. kr. i 2021 tages til efterretning.

### Sagsforløb:

Udvalg: Magistraten

Dato: 19-04-2022

Freddy Steffensen:

Udvalg: [adresse]

Dato: 27-04-2022

Freddy Steffensen:

Fremsendes til Økonomiudvalget til behandling i henhold til beslutning i byrådets møde den 27. april 2022.

Sagen blev behandlet sammen med sagerne 9 – 12 og 14 – 16.

Udvalg: Økonomiudvalget

Dato: 18-05-2022

Freddy Steffensen: 7

Udvalget kunne enstemmigt tiltræde indstillingerne i overensstemmelse med Magistratens anbefaling. Asta Jeppesen og Oliver Søndergaard tog dog forbehold for den million kr., der skal gives til Folkeoplysningsmidlerne målrettet daghøjskolerne.

Udvalget kunne tiltræde ændringsforslaget fra SF og V til indstillingen ’Diverse forhold med relation til regnskab 2021’ at 3 om kompensation for merudgifter i forbindelse med Corona.

Kirstine Clausen, Ritt Johnsen, Asta Jeppesen, Oliver Søndergaard og Bertram Møller kunne ikke tiltræde ændringsforslaget fra V til indstillingen ’Diverse forhold med relation til regnskab 2021’ at 6.1 om afrapporteringen vedrørende anlægsindtægtskrav, men udvalget indstiller, at byrådet følger anbefalingen i indstillingen om, at det oplæg til provenuløsning for konkret opfyldt indtægtskrav, som fremlægges i budgetprocessen, efterfølgende indarbejdes i Økonomisk Politik sammen med et samlet overblik over økonomi og provenuer på området for salg af jord og ejendom.

Nicklas Danielsen kunne tiltræde ændringsforslaget fra V til indstillingen ’Diverse forhold med relation til regnskab 2021’ at 6.1 om afrapporteringen vedrørende anlægsindtægtskrav.

Udvalget var enige i intentionerne bag ændringsforslaget fra SF og V til indstillingen ’Diverse forhold med relation til regnskab 2021’ at 13, om at magistratsafdelingerne får fuld kompensation for udgifterne i forbindelse med modtagelse af flygtninge fra [adresse]. Udvalget indstiller dog, at [adresse] afventer resultatet af de kommende økonomiforhandlinger mellem KL og regeringen om kommunernes økonomi og først herefter tager stilling til ændringsforslaget.

Valdemar Simonsen var forhindret i at deltage i udvalgets behandling af sagerne.